
Мазкур суғурта тури нимани англатади? 
- Ушбу суғурта тури ломбарднинг гаровга қабул қилинган мол-мулкнинг шикастланиши, йўқолиши ёки нобуд бўлиши хавфи билан боғлиқ мулкий манфаатларини ҳимоя қилишга қаратилган. 

«ЛОМБАРДДА ГАРОВГА ҚЎЙИЛГАН МОЛ-МУЛКНИ СУҒУРТАЛАШ» ДАСТУРИ

	Суғурталовчи
	«Imkon-Sug'urta» АЖ

	Суғурта қилдирувчи
	Ломбард

	Суғурта муддати 
	12 ой

	Суғурта тарифи
	Йиллик 0,1% 

	Суғурта суммаси
	Томонлар келишувига асосан.

	Суғурта хавфлари*

	Суғурта хатарлари ломбард томонидан гаровга қабул қилинган мол-мулкнинг қуйидаги ҳодисалар натижасида шикастланиши ёки йўқолишидан иборат:
· ёнғин;
· портлаш;
· табиий офатлар: сув тошқини, бўрон, довул, жала, зилзила, кўчки, ўпирилиш, тупроқнинг чўкиши, чақмоқ уриши, дўл ёғиши, ер ости сувларининг таъсири;
· сув таъминоти, канализация, иситиш тизимлари, автоматик ёнғин ўчириш тизимлари ҳамда оқова сувларни чиқариш иншоотларининг аварияси;
· бузиб кириш йўли билан содир этилган ўғирлик;
· босқинчилик ва талончилик;
· транспорт воситаларининг урилиши;
· учувчи аппаратларнинг қулаши.

	Суғурта қопламасидан истиснолар*
	Суғурта ҳодисаси деб қуйидаги ҳолатлар натижасида юзага келган воқеалар ва зарарлар тан олинмайди:
· Суғурта ҳодисасининг юзага келишига қаратилган Суғурта қилдирувчи/Наф олувчининг қасддан қилган ҳаракатлари ёки ҳаракатсизлиги;
· ядровий портлаш, радиация ёки радиоактив зарарланиш таъсири;
· ҳарбий ҳаракатлар, ҳарбий машғулотлар ва бошқа ҳарбий тадбирлар;
· фуқаролик уруши, халқ ғалаёнлари, рухсат этилмаган митинглар ва иш ташлашлар;
· террорчилик ҳаракатлари;
· давлат органларининг фармойишига кўра мол-мулкнинг олиб қўйилиши, миллийлаштирилиши, реквизиция қилиниши, мусодара қилиниши, хатланиши ёки йўқ қилиниши;
· мол-мулкнинг сабаби аниқланмаган ҳолда йўқолиши;
· мол-мулкнинг табиий равишда оғирлиги ёки ҳажмини йўқотиши, оқиб кетиши ва табиий эскириши;
· суғурта ҳудудидан ёки суғурта муддатидан ташқарида содир бўлган воқеалар;
· билвосита ва тижорий зарарлар, жумладан бой берилган фойда, фаолиятнинг тўхтаб қолиши, даромадни йўқотиш, жарималар, яшаш ва хизмат сафари харажатлари ҳамда бошқа шунга ўхшаш харажатлар;
· гаров билети нусхаси тақдим этилмаган мол-мулкка етказилган зарар;
· суғурта шартномаси кучга киргунга қадар ёки суғурта қопламаси муддати тугаганидан кейин содир бўлган воқеалар;
· шартнома тузишда ёки суғурта ҳодисаси ҳақида хабар беришда Суғурта қилдирувчи/Наф олувчи ёки уларнинг вакиллари томонидан ёлғон маълумотлар тақдим этилиши;
· суғурта шартномаси шартларида тўғридан-тўғри назарда тутилмаган бошқа ҳолатлар.



Изоҳ:
[bookmark: _GoBack]* Суғурта хатарлари ва истиснолар ломбардда гаровга қўйилган мол-мулкни суғурталаш шартномасида батафсил баён этилган.

